cyanic-selkie/wikianc huggingface dataset:
Մտքի ազատություն
Ակնարկ
Մտքի ազատությունը ընկած է մյուս ազատությունների հիմքում, ներառյալ հավատքի ազատության, խոսքի ազատության և ազատ արտահայտվելու իրավունքի, ինչպես նաև հանդուրժողականության հիմքում։ Թեև մտքի ազատությունը աքսիոմա է բազմաթիվ այլ ազատությունների համար, սակայն ամենևին պարտադիր պայման չէ աշխատելու և գոյատևելու համար։ Ազատության կամ իրավունքի հայեցակարգը չի ապահովում օրինականություն։ Դա շատ կարևոր հասկացություն է արևմտյան աշխարհում, և գրեթե բոլոր ժողովրդավարական սահմանադրությունները մտքի ազատությունը պաշտպանում են։ Օրինակ, Իրավունքների մասին ԱՄՆ օրինագիծը (բիլլ), պարունակում է հայտնի առաջին ուղղումը, որը երաշխավորում է խղճի և դավանանքի ազատություն։
Այդպիսի գաղափարները մարդու իրավունքների միջազգային օրենքի կարևոր մաս են նաև։ Մարդու իրավունքների համընդհանուր հռչակագրում (UDHR), որը Քաղաքացիական և քաղաքական իրավունքների մասին միջազգային պակտի (ICCPR) անդամ պետությունների համար իրավաբանորեն պարտադիր է համարվում, ասված է.
Միավորված Ազգերի Կազմակերպության մարդու իրավունքների կոմիտեն հայտարարում է, որ «տարբերում է մտքի, խղճի, կրոնի կամ համոզմունքների ազատությունը դավանանք կամ համոզմունքներ ունենալու ազատությունից։ Նա թույլ չի տալիս որևէ սահմանափակումներ մտքի և խղճի կամ կրոնը կամ համոզմունքները ընտրելու ազատության։ Այդ ազատությունները պաշտպանված են անվերապահորեն» ։ Բացի այդ, 19-րդ հոդվածը վստահեցնում է, որ «յուրաքանչյուր ոք ունի համոզմունքների և դրանք ազատ արտահայտելու ազատություն։ Այս իրավունքը պաշտպանված է անվերապահորեն»։
Զարգացման պատմություն և ճնշումներ
Անհնար է վստահաբար ասել, թե ինչ է մտածում մարդը, որ ճնշելով բարդություններ է պատճառում։ Մտքի ազատության հայեցակարգն իր ուրույն տեղն ունի Աստվածաշնչում, Պողոս առաքյալի առավել լիարժեք գրվածքներում.
Թեև հույն փիլիսոփաներ Պլատոնը և Սոկրատեսը մտքի ազատությանը քիչ են անդրադարձել, սակայն Աշոկա Մեծ (մ.թ.ա. 3-րդ դար) արքայի հրովարտակներում առաջին անգամ խոսվել է մտքի ազատության մասին ։ 313 թվականին Միլանում Կոստանդիանոս Ա Մեծի կրոնական հանդուրժողականության մասին հրամանագրից բացի, մտքի ազատության կողմնակիցներ են եղել փիլիսոփաներ Թեմիստիուսը, Միշել դը Մոնտենը, Բ. Սպինոզան, Ջոն Լոքը, Վոլտերը, Ալեքսանդր Վինեթը, և Ջոն Ստյուարտ Միլը ։
Ըստ Դեկարտի, դատողության հավաստիության հիմքը մտածող սուբյեկտի գոյությունն է ։ Հենց այստեղից էլ առաջացել է նրա հայտնի ասույթը.
16-րդ դարի վերջում Եղիսաբեթ I-ը չեղյալ է հայտարարել գրաքննության մասին օրենքը, քանի որ, ըստ սըր Ֆրենսիս Բեկոնի, նա չէր ցանկանում մտնել մարդկանց հոգիների և գաղտնի մտքերի մեջ ։ Նրա կառավարության օրոք փիլիսոփա, մաթեմատիկոս, աստղագետ և աստղագուշակ Ջորդանո Բրունոն թաքնվել է Անգլիայում՝ խուսափելով իտալական ինկվիզիցիայից, որտեղ նա հրատարակել է մի շարք գրքեր Տիեզերքի անսահմանության մասին և այլ թեմաներով, որոնք արգելված էին կաթոլիկ եկեղեցու կողմից։ Անվտանգ Անգլիայից հեռանալուց հետո Բրունոյին խարույկի վրա այրեցին որպես հերետիկոս. Հռոմում նա հրաժարվել էր ուրանալ իր գաղափարները։ Այդ պատճառով նա համարվում է ազատ մտքի նահատակ ։ Խոսքի ազատությունը կարող է սահմանափակվել նաև գրաքննության, ձերբակալությունների, գրքերը այրելու, կամ քարոզչության միջոցով, և դա, որպես կանոն ճնշում է մտքի ազատությունը։ Կարծիքների արտահայտման ազատության դեմ օրինակներից են գենետիկայի ուսումնասիրության տեսական հետազոտությունների ճնշելը ԽՍՀՄ-ում՝ Լիսենկոյականություն, գիրքեր այրման արշավները Նացիստական Գերմանիայում, Պոլ Պոտի իշխանության օրոք արմատական հակաինտելեկտուալիզմը Կամբոջայում, Չինաստանի և Կուբայի կոմունիստական կառավարության կողմից խոսքի ազատության խիստ սահմանափակումները կամ աջ ավտորիտար դիկտատուրաները, ինչպիսիք են Աուգուստո Պինոչետը Չիլիում և Ֆրանցիսկո Ֆրանկոն Իսպանիայում։
Խոսքի ազատության ճնշման բնորոշ օրինակ է 1904 թ.-ին բոլշևիկյան Մեծամասնության կոմիտեների բյուրո կուսակցական կենտրոնի ստեղծումը։ Խոսքի ազատությունը կարող է խեղդվել նաև առանց կազմակերպչական (ինստիտուցիոնալ) միջամտության, երբ մեծամասնության հայացքներն այնքան լայն ճանաչում են վայելում, որ ամբողջ մշակույթը ճնշում է հակառակ տեսակետները։ Այդ պատճառով ոմանք դատապարտում են պոլիտկոռեկտությունը որպես մտքի ազատության սահմանափակում։ Իրականում, պոլիտկոռեկտությունը կոչված է փոքրամասնություններին արտահայտվելու հնարավորություն տալուն, հանդուրժողականության, քանի որ մեծամասնության կարծիքը ինքնըստինքյան կարող է քաղաքականապես կոռեկտ լինել։
Սափիր Վորֆի վարկածը, որն ասում է, որ միտքն, ըստ էության, արտահայտվում է լեզվով, հետևաբար կարելի է պնդել, որ բառերի քանակով լեզուն կարող է սահմանափակել մտքի ազատությունը։ Սա հանգամանալից քննարկել է Ջորջ Օրուելը «1984» վեպում նորալեզու գաղափարով, անգլերենի կրճատ ձևով, որը զուրկ է փոխաբերություններից և սահմանափակում է յուրահատուկ գաղափարներ արտահայտելը։
Սահմանափակումներ
Մտքի ազատության իրավունքը բացարձակ իրավունք չէ և կախված իրավիճակից կարող է սահմանափակվել՝ ի շահ պետական անվտանգության, տարածքային ամբողջականության կամ հասարակության անվտանգության, անկարգությունները կամ հանցագործությունները կանխելու, առողջությունը կամ բարոյականությունը, ինչպես և այլ անձանց հեղինակությունը կամ իրավունքները պաշտպանելու, խորհրդապահական պայմաններով ստացված տեղեկատվության բացահայտումը կանխելու կամ արդարադատության հեղինակությունն ու անաչառությունը պահպանելու նպատակով ։ ՀՀ օրենքով նախատեսված են խոսքի ազատության սահմանափակումներ.
Արտաքին հղումներ
Կատեգորիա:Միտք Կատեգորիա:Գրաքննություն Կատեգորիա:Մարդու իրավունքներ ըստ խնդրի Կատեգորիա:Քաղաքական տերմինաբանություն Կատեգորիա:Քաղաքացիական իրավունքներ և ազատություններ Կատեգորիա:Բարոյագիտություն Կատեգորիա:Քաղաքական փիլիսոփայություն
Անահիտ Արփեն
Անահիտ Արփեն (Անահիտ Ժորայի Թադևոսյան, ), հայ գրող, հրապարակագիր, սցենարիստ, կինոխմբագիր։ Հայաստանի գրողների միության անդամ (2012)։
Կենսագրություն
Անահիտ Արփենը ծնվել է 1964 թվականին Ապարան քաղաքում։ Սովորել է տեղի միջնակարգ և արվեստի դպրոցներում (ջութակի դասարան)։ 1983 թվականին ավարտել է Երևանի Կոոպերատիվ առևտրի տեխնիկումի ապրանքագիտական բաժինը, 1989 թվականին՝ Երևանի Խաչատուր Աբովյանի անվան պետական մանկավարժական ինստիտուտի կուլտուրայի ֆակուլտետի ռեժիսորական բաժինը` Ֆրունզե Դովլաթյանի արվեստանոցը։ Սովորել է Անդրանիկ Գամջյանի մասնավոր դասընթացում (1984-1985 թվականներ)։
Արտաքին հղումներ
Կատեգորիա:Հայ արձակագիրներ Կատեգորիա:ՀՊՄՀ շրջանավարտներ Կատեգորիա:Հայաստանի գրողների միության անդամներ Կատեգորիա:Հայ հրապարակագիրներ Կատեգորիա:Հայ սցենարիստներ Կատեգորիա:Հայ գրողներ
Պարիևկա (գյուղ, Պոգրեբիշչեի շրջան)
Պարիևկա (Паріївка), գյուղ Ուկրաինայի Վիննիցայի մարզի Պոգրեբիշչեի շրջանում։
2001 թվականի տվյալներով Պարիևկա գյուղում բնակվում էր 157 մարդ։ Բնակավայրը զբաղեցնում է 0,79 կմ² տարածք։ Բնակչության խտությունը կազմում էր 198,73 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Պոգրեբիշչեի շրջանի բնակավայրեր Կատեգորիա:Ուկրաինայի գյուղեր
Բարսուկի (գյուղ, Ռոսլավլսկի շրջան)
Բարսուկի (Барсуки), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 149 մարդ։
Միրի
Միրի (Bandar Miri), քաղաք Մալայզիայում, Կալիմանտան կղզում։ Համանուն շրջանի կենտրոնն է։ Ունի «մեծ քաղաքի» կարգավիճակ, որը շնորհվել է 2005 թվականին ։ Բնակչությունը՝ 228 212 մարդ (2006 թվականի տվյալներով) ։
Պատմություն
Քաղաքի առաջացումը կապված է 1910 թվականին այս տարածքում նավթի հանքերի հայտնաբերման հետ ։ Քաղաքը հիմնադրվել է հաջորդ տարի՝ 1911 թվականին։ Նավթից ստացված եկամուտների շնորհիվ քաղաքը սկսեց արագ զարգանալ. 1920-ականների սկզբին արդեն կար ավելի քան 40 խանութ, մեկ անգլիական դպրոց և մեկ չինական դպրոց։ 1929 թվականին Միրին դարձել է Բարամի շրջանի վարչական կենտրոնը։ Նավթային արդյունաբերությունը ծաղկեց 1930-ական թվականներին։ Շուտով հումքի պաշարները սկսեցին սպառվել, բայց հայտնաբերվեցին նավթի նոր հանքեր։ 1965 թվականին այստեղ օրական 95000 բարել էր արտադրվում։ Մալայական Petronas նավթային ընկերությունը Լուտոնգ քաղաքում հատուկ նավահանգիստ է կառուցել արտադրված ածխաջրածինների արտահանման համար (այժմ Միրիի արվարձան) ։
1980-ականներին - 90-ականների սկզբին տեղի ունեցավ քաղաքի զարգացման նոր փուլ՝ կառուցվել են քաղաքային նոր տարածքներ, հյուրանոցներ, առևտրի կենտրոններ ։ Նաև այս ժամանակաշրջանում սկսվեց զբոսաշրջության արդյունաբերության վերելքը։
Կլիմա
Միրին ունի հասարակածային կլիմա։ Գոյություն ունի մուսոնների երկու եղանակ՝ հարավ-արևմտյան մուսոնը, որը չոր սեզոնն է ապրիլից սեպտեմբեր, և հյուսիս-արևելյան մուսոնը, որը խոնավ սեզոնն է հոկտեմբերից մարտ; Տարեկան տեղումների քանակը կազմում է մոտ 250-ից 380 սմ (100-ից 150 դյույմ)։
Բնակչություն
Քաղաքի էթնիկ կազմը շատ բազմազան է։ Այստեղ ապրում են իբաններ, չինացիներ, մալայացիներ, մելանաուներ, կայաններ, կելաբիթներ, բիդայուներ, պունաններ և մի շարք այլ ժողովուրդներ ու ազգություններ ։
Արտաքին հղումներ
Կատեգորիա:Մալայզիա Կատեգորիա:Մալայզիայի քաղաքներ
Միուսինսկ
Միուսինսկ (Міусинськ), քաղաք Ուկրաինայի Լուգանսկի մարզի Կրասնի Լուչի քաղաքային խորհուրդում, շրջանային նշանակության քաղաք։ Բնակավայրը նախկինում նաև անվանվել է Նովո-Պավլովկա։ Հիմնադրվել է 1887 թվականին։
2011 թվականի տվյալներով Միուսինսկ քաղաքում բնակվում էր 4 999 մարդ։ Բնակավայրը զբաղեցնում է 18,07 կմ²։
Արտաքին հղումներ
Կատեգորիա:Ուկրաինայի քաղաքներ Կատեգորիա:1887 թվականին հիմնադրված բնակավայրեր Կատեգորիա:1923 թվականին հիմնադրված բնակավայրեր
Զյոխթենաու
Զյոխթենաու (Söchtenau), կոմունա Գերմանիայում՝ Բավարիա երկրամասում։
Ենթարկվում է Վերին Բավարիայի վարչական կենտրոնին։ Մտնում է Ռոզենհայմ շրջանի կազմի մեջ։ Բնակչությունը կազմում է 2655 մարդ (դեկտեմբերի 31, 2010 թվական )։ Զբաղեցնում է 25,62 կմ² տարածք։ Պաշտոնական կոդ՝ 09 1 87 174։
Արտաքին հղումներ
Կատեգորիա:Գերմանիայի բնակավայրեր
G.Soul
Կիմ Ջի Հյոն (հանգըլ՝ 김지현; ), ավելի հայտնի է G.Soul մականունով, ամերիկացի երգիչ, ով պայմանագիր է կնքել կորեական JYP Entertainment լեյբլի հետ ։ Մինչ սոլո գործունեության առաջնաելույթը, նա հայտնի է եղել Հարավային Կորեայում և ԱՄՆ-ի մի քանի շրջաններում։ Նա 15 տարի լեյբլում նախապատրաստվել է առաջնաելույթի համար ։
Արտաքին հղումներ
Կատեգորիա:Հարավկորեացի երգիչներ Կատեգորիա:21-րդ դարի ամերիկացի երգիչներ Կատեգորիա:Ամերիկացի փոփ երգիչներ Կատեգորիա:Բեմական կեղծանուններ
Կամիլո Բոիտո
Կամիլո Բոիտո (Camillo Boito, ), իտալացի ճարտարապետ, ինժեներ, արվեստաբան, արվեստի պատմաբան, վիպասան։
Կենսագրություն
Կամիլո Բոիտոն ծնվել է Հռոմում, իտալացի մանրանկարիչ Սիլվեստեր Բոիտոյի ընտանիքում։ Մայրը՝ Յոզեֆինա Ռադոլինսկան, ծագումով եղել է լեհ ։ Սովորել է Պադուայում, ապա ճարտարապետություն է ուսանել Վենետիկի գեղարվեստի ակադեմիայում։ Ուսումնառության տարիներին նրա վրա մեծ ազդեցություն է թողել Իտալիայի միջնադարյան արվեստը ուսումնասիրող ճարտարապետ Սելվատիկո Էստենսեն։ Մինչև 1856 թվականը դասավանդել է Վենետիկի գեղարվեստի դպրոցում, այնուհետև տեղափոխվել է Տոսկանա։
Վենետիկում ավստրիական տիրապետության դեմ նրա քարոզչությունը ստիպում է, որ հեռանա, չնայած այն հանգամանքին, որ ակադեմիայում պրոֆեսորի պաշտոնակից էր։ Ֆլորենցիայում սկսում է գրել lo Spettatore ամսագրի համար ։
1860 թվականին Բոիտոն դառնում է Միլանի Բրերա գեղարվեստի ակադեմիայի ճարտարապետության պրոֆեսոր։ Միլանում նա հրատարակել է մի շարք ամսագրեր, այդ թվում Politecnico, Perseveranza և Nuova antología: Հին շենքերը վերականգնելու իր ծավալուն աշխատանքի ընթացքում նա փորձել է համաձայնության բերել ճարտարապետական վերականգնման վերաբերյալ իր ժամանակակիցների հակասող տեսակետները, մասնավորապես՝ Էժեն Էմանուել Վիոլե լը Դյուկի և Ջոն Ռասկինի։ Այդ հաշտության գաղափարները ներկայացվել են 1883 թվականին Հռոմի Ճարտարապետների և քաղաքացիական ինժեներների III խորհրդաժողովին, որը հայտնի է որպես "Prima Carta del Restauro" կամ վերականգնման կանոնադրություն։ Այս անդրանիկ կանոնադրությունը ներկայացնում էր պատմական հուշարձանների վերականգնման 8 կետեր՝
Բոիտոի ամենահայտնի վերականգնած աշխատանքներից են Մուրանոյի Santi Maria e Donato եկեղեցին և զանգակատունը։ 1856-1858 թվականներին աշխատել է Porta Ticinese-ի (Միլանի միջնադարյան դարպաս), 1899 թվականին՝ Պադուայի Սուրբ Անտոնիո եկեղեցու վրա։ Նախագծել է նաև Գալարատեի գերեզմանատունը։
Բոիտոյի ճարտարապետական նախագծերից են Գալարատեի հիվանդանոցը (Գալարատե, Իտալիա) և դպրոց Միլանում։ Միլանում նրա առավել հայտնի շենքը 1895-1899 թվականներին կառուցված «Casa di Riposo per Musicisti» է։ Շենքի կառուցումը ֆինանսավորել է կոմպոզիտոր Ջուզեպպե Վերդին. այն ծառայում է թոշակառու երաժիշտներին՝ որպես հանգստի տուն։ Շինության մատուռի նկուղում թաղված է կոմպոզիտորը։
Մահը
Կամիլո Բոիտոն մահացել է Միլանում 1914 թվականին։
Գրական գործունեություն
Բոիտոն ունի մի քանի կարճ պատմվածքների ժողովածուներ։ Մոտ 1882 թվականին գրել է իր ամենահայտնի Senso վիպակը, որը էկրանավորվել է 1954 թվականին։ "Un Corpo" (անդրադառնում է սեռական անկմանը և դիապղծությանը) պատմվածքը հույն կոմպոզիտոր Կարալամպոս Գոյոսի կողմից վերամշակվել է օպերայի։
Ծանոթագրություններ
Կատեգորիա:Իտալացի ճարտարապետներ Կատեգորիա:Իտալացի արվեստաբաններ Կատեգորիա:Իտալացի ճարտարագետներ Կատեգորիա:Իտալացի վիպասաններ Կատեգորիա:Իտալացի գրողներ
Մարինա դե Գարսիա
Մարինա Նիկոլաևնա Աբրոսկինա դե Գարսիա (Марина Николаевна Аброськина де Гарсия, մարտի 31, 1967 - 	հունվարի 17, 2011), մեքսիկացի խորհրդային բասկետբոլիստուհի, ԽՍՀՄ միջազգային կարգի սպորտի վարպետ։ ԽՍՀՄ ազգային հավաքականի կազմում Եվրոպայի չեմպիոն (1989) և Մեքսիկայի հավաքականի կազմում Կենտրոնական Ամերիկայի չեմպիոն (1991)։
Արտաքին հղումներ
Կատեգորիա:Ռուս բասկետբոլիստներ Կատեգորիա:Խորհրդային բասկետբոլիստուհիներ Կատեգորիա:Սրտամկանի ինֆարկտից մահացածներ
Վասիլի Վիլյամս
Վասիլի Ռոբերտովիչ Վիլյամս (Василий Робертович Вильямс, ), խորհրդային հողագետ, ԽՍՀՄ ԳԱ (1931), Բելառուսական ԽՍՀ ԳԱ (1929) և ՀամԳԳԱ (1935) ակադեմիկոս։
Կենսագրություն
Վիլյամսը զարգացրել է Դոկուչաևի ուսմունքը հողի մասին և համարվում է (Պ․ Ա․ Կոստիչևի հետ) ագրոնոմիական հողագիտության հիմնադիրը։ Հիմնավորել է հողառաջացման պրոցեսում կենսաբանական գործոնների ունեցած առաջատար դերը, ստեղծել ուսմունք նյութերի կենսաբանական փոքր շրջանառության մասին։ Հողառաջացման մասին նրա ուսմունքում դրված է անօրգանական և օրգանական բնության զարգացման միասնության գաղափարը։ Հիմնավորել է հողի բերրիության անընդհատ բարձրացման և պահպանման հնարավորությունը ագրոնոմիական միջոցառումների կիրառմամբ։ Վիլյամսը մշակել է երկրագործության խոտադաշտային համակարգը, որի հիմնական օղակը դաշտային կերային խոտադաշտային ցանքաշրջանառություններն էին՝ զուգակցված հողի ճիշտ մշակության, պարարտանյութերի, մեքենաների համակարգերի կիրառման և դաշտապաշտպան անտառաշերտերի ստեղծման հետ։ Վիլյամսի ուսմունքում կան նաև սխալ դրույթներ։ Նա դեմ է եղել հողը մշակող որոշ գործիքների (ցաքան, գլան են) կիրառմանը, թերագնահատել ԽՍՀՄ եվրոպական մասի հառավում աշնանացան հացահատիկի մշակման հնարավորությունները, առաջարկել ամենուրեք խոտադաշտային համակարգի կիրառումը։ Վիլյամսը պրոպագանդել է նաև խոտադաշտի ուշ աշնանավարը։
Վիլյամսը եղել է ԽՍՀՄ I գումարման Գերագույն խորհրդի պատգամավոր, ՀԿԳԿ (1928 թ.) և Սոսսովետի (1922 թ.) անդամ։ Պարգևատրվել է Լենինի և այլ շքանշաններով։ Վիլյամսը Լենինյան մրցանակի դափնեկիր է (1931 թ.), 1968 թ.-ին սահմանվել է Վիլյամսի անվան ոսկե մեդալ։
Ծանոթագրություններ
Կատեգորիա:1863 ծնունդներ Կատեգորիա:1939 մահեր Կատեգորիա:Ռուս հողագետներ Կատեգորիա:Մոսկվա քաղաքում մահացածներ Կատեգորիա:ԽՍՀՄ ԳԱ իսկական անդամներ Կատեգորիա:ԽՄԿԿ անդամներ Կատեգորիա:Ռուս գյուղատնտեսներ Կատեգորիա:Ռուս քաղաքական գործիչներ Կատեգորիա:Լենինյան մրցանակի դափնեկիրներ
Թեմիստոկլես
Թեմիստոկլես (հին հունարեն՝ Θεμιστοκλῆς, մ.թ.ա. 537 - 459 թթ.), աթենական պետական գործիչ և զորավար։ Թեմիստոկլեսի հիմք դրեց Աթենքի՝ որպես ծովային տերություն կայացմանը, դրանով Աթենական պետության վերելքին։ Մ.թ.ա. 493 թ. դառնալով արքոնտոս՝ նախեձեռնեց Աթենքի ծովային արվարձանի՝ Պիրևս բնակավայրի ամրակայման և այն պետության ծովային բազայի վերածելու աշխատանքներ։ Մ.թ.ա. 490 թ. Մարաթոնի ճակատամարտից հետո հանդես էր գալիս որպես մեծ նավատորմի ստեղծման ջատագով։ Վերջապես, մ.թ.ա. 483 թ. նրան հաջողվում է համոզել աթենացիներին քաղաքի մոտակայքում գտնվող արծաթի հանքից ստացած եկամուտներն ուղղել 200 նավի կառուցման վրա՝ ապագա պարսկական ներխուժմանը նախապատրաստվելու նպատակով։ Այդ նորաստեղծ նավատորմը վճռական դեր խաղաց մ.թ.ա. 480 թ. սեպտեմբերի 20-ին Սալամիս կղզու մոտ տեղի ունեցած ճակատամարտում պարսիկների ջախջախման գործում։ Վճռական դեր է խաղացել պարսկական ներխուժումից տուժած Աթենքի վերականգման գործում՝ շրջապատելով քաղաքը ամուր պարիսպով։ Մ.թ.ա. 471 թ. աթենական ազնվական շրջանակների խարդավանքների արդյունքում ենթարկվել է օստրակիզմի և աքսորվել Աթենքից։ Երկար դեգերումներից հետո հանգրվանել է Արտաքսերքսես I արքայի մոտ՝ ստանալով նրանից Փոքր Ասիայի մի շարք քաղաքների կառավարման լիազորությունը։ Մահացել է մ.թ.ա. 460 թ. փոքր Ասիայի Մագնեսիում քաղաքում։
Հարի Մատա Հարի
Հարի Մատա Հարի (Hari Mata Hari), բոսնիական փոփ-ռոք խումբ, հիմնադրվել է 1985 թվականին Սարաևոյում։ 2006 թվականին խումբը հանդես է եկել Եվրատեսիլ երգի մրցույթում և զբաղեցրել է 3-րդ տեղը, որը Բոսնիա և Հերցեգովինայի համար այս մրցույթում համարվում է լավագույն ցուցանիշը ։
Վոռստի (գյուղ, Պայուսի շրջան)
Վոռստի (Vorsti), գյուղ Էստոնիայի Յիգևամաա նահանգի Պայուսի շրջանում։
2011 թվականի տվյալներով գյուղում բնակվում էր 22 մարդ։
Արտաքին հղումներ
Կատեգորիա:Էստոնիայի Յիգևամաա նահանգի Պայուսի շրջանի բնակավայրեր Կատեգորիա:Էստոնիայի գյուղեր
Մայորսկի (Օռլովսկի շրջան)
Մայորսկի (Майорский), գյուղ Ռուսաստանի Ռոստովի մարզի Օռլովսկի շրջանում։ Մայորսկի գյուղական համայնքի վարչական կենտրոնն է։
Սուասոն Հյուսիս (կանտոն)
Սուասոն Հյուսիս (Soissons-Nord), Ֆրանսիայի կանտոն է, գտնվում է Պիկարդիա շրջանում։ Էնա դեպարտամենտի կանտոնն է։ Մտնում է Սուասոն օկրուգի մեջ։ Համաձայն 2006 թվականի մարդահամարի կանտոնի բնակչությունը 21473 մարդ էր։ Կանտոնի համարը 231 է։ Սուասոն Հյուսիս կանտոնում կա 11 կոմունա, որոնցից ամենամեծը Սուասոն կոմունան է։
Արտաքին հղումներ
Կատեգորիա:Ֆրանսիայի կանտոններ Կատեգորիա:Էնա դեպարտամենտի կանտոններ
Կուպաևո
Կուպաևո (Купаево, Ҡупай), գյուղ Ռուսաստանի Բաշկորտոստան հանրապետության Կուշնարենկովսկի շրջանի կազմում։
Բնակչությունը 2009 թվականին գրանցված տվյալներով կազմում էր 166 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կուշնարենկովսկի շրջանի բնակավայրեր
Ֆրանսիացին (ֆիլմ, 2004)
«Ֆրանսիացին» («Француз»), 2004 թվականի ռուսական ամանորյա կատակերգություն, որը պատմում է Ամանորի նախօրեին Ռուսաստանի գավառական քաղաքներից մեկում ֆրանսիացի ազնվականի ու ռուս համեստ թարգմանչուհու հանդիպման մասին։
Սյուժե
Ֆրանսիացի բարոն Պոլ Դե Ռուսոն (Թիերի Մոնֆրեյ) նամակագրական կապ ունի Ռուսաստանում բնակվող Իրինայի (Եկատերինա Վուլիչենկո) հետ, որին գտել է իր սենեկասպասավոր Գիյոմը (Բեռնար Պասավի) ամուսնական գործակալության միջոցով։ Պատահականորեն հանդիպելով թարգմանչուհի Անյային (Մարիա Գոլուբկինա)՝ նա պարզում է, որ Իրինայի անունից իր ստացած նամակներն իրականում գրել է Աննան։ Վերջինս Մոսկվայի պետական համալսարանն ավարտելուց հետո վերադարձել է իր հայրենի քաղաք։ Պոլը սիրահարվում է Աննային և փորձում արժանանալ փոխադարձ սիրո։ Ռուսաստանում բարոնի հետ պատահում են բազմաթիվ արկածներ. գնացքում գողերի շնորհիվ նա հարուստ ազնվականից վերածվում է անապաստանի, ապա նվեր է ստանում տոնածառ, որը հետագայում վերցնում է մի ծեր կին, սովորում է գրազով օղի խմել, գտնում է իր կյանքի սիրուն, խլում նրան իր փեսացուից (Գարիկ Սուկաչյով) և տանում Փարիզ սիրած աղջկան ու իր բոլոր նոր ռուս ընկերներին։
Քննադատություն
ԿինոՊոիսկ կայքի օգտատերերի շրջանում անցկացված քվեարկության արդյունքում ֆիլմն ստացել է 10 հնարավորից 7 միավոր։
Տարածում
Ֆիլմը նկարահանվել է ТВС հեռուստաալիքի պատվերով, որը եթերից անջատվել է 2003 թվականի հունիսին։ Այդ պատճառով նախագիծը գնվել է Առաջին ալիքի կողմից, որով էլ 2004 թվականի հունվարի 7-ին տեղի է ունեցել ֆիլմի պրեմիերան։ Հետագայում ֆիլմը բազմիցս ցուցադրվել է Ամանորի (երբեմն նաև մայիսյան) տոներին տարբեր հեռուստաալիքների կողմից ինչպես Ռուսաստանում, այնպես էլ ԱՊՀ-ում ։
Արտաքին հղումներ
Կատեգորիա:Ռուսական կինոկատակերգություններ Կատեգորիա:Ռուսական մելոդրամա ֆիլմեր Կատեգորիա:Ամանորյա ֆիլմեր Կատեգորիա:2004 ֆիլմեր Կատեգորիա:Ռուսական ֆիլմեր
Վալեկրոզիա
Վալեկրոզիա  (Vallecrosia), կոմունա Իտալիայի Լիգուրիա մարզի Իմպերիա գավառում։
Բնակչությունը կազմում է 7220 մարդ (2008)։ Բնակչության խտությունը՝ 2034 մարդ/կմ²։ Տարածքը կազմում է 4 կմ²։ Փոստային ինդեքս՝ 18019։ Հեռախոսային կոդ՝ 0184։
Վալեկրոզիան սահմանակից է Բորդիգերա, Կամպորոսո, Սան Բիաջիո դելլա Սիմա և Վալեբոնա համայնքներին։
Կոմունայի հովանավորներն են Սուրբ Կույսը (Maria Ausiliatrice), Սուրբ Անտոնիոս Մեծը և Սուրբ Ռոխը։
Արտաքին հղումներ
Կատեգորիա:Իտալիայի քաղաքներ
Արկադի Մաղդասյան
Արկադի Արտեմի Մաղդասյան, կրկեսի հայ արտիստ, ակրոբատ։ ՀԽՍՀ վաստակավոր արտիստ (1965)։
Կենսագրություն
Արկադի Մաղդասյանը ծնվել է Դոնի Ռոստովում։ Կրկեսում աշխատել է 1929 թվականից։ «4 Ալվա» կրկեսային կոլեկտիվում մասնակցել է «Ակրոբատիկական բուրգ» համարին, 1933-1956 թվականներին (ընդհատումով) հանդես է եկել ակրոբատ Կ. Յուգովի հետ ։ 1956 թվականից եղել է Հայկական կրկեսի արտիստ։ Ակրոբատներ Ա. Մինասյանի, Մ. Մանուկյանի հետ ստեղծել է «Բրոնզե մարդիկ» խմբային համարը, որի ժամանակ քանդակային կոմպոզիցիաներով ներկայացվել են անտիկ ռազմիկների պայքարի տեսարաններ ։
Ծանոթագրություններ
Կատեգորիա:Հայ ակրոբատներ Կատեգորիա:ՀԽՍՀ վաստակավոր արտիստներ Կատեգորիա:Կրկեսի հայ դերասաններ
Ու (գետ)
Ու (ນ້ຳອູ), գետ Լաոսում, Մեկոնգի ձախ վտակը։ Երկարությունը մոտ 448 կմ ։ Հոսում է հյուսիսից հարավ Փհոնգսալի և Լուանգպհաբանգ նահանգներում։
Ակունք
Ակունքը հյուսիսային լեռներում է՝ Լաոսի և չինական Յունան նահանգի սահմանում, Պհոնգսալի նահանգում՝ Լանտունյայ գյուղից ոչ հեռու ։ Դեպի հարավ հոսում է Լուանգպհաբանգ նահանգի միջով և թափվում է Մեկոնգ Լուանգպհաբանգայից հյուսիս իր քարանձավներով հայտնի Պակուից ոչ հեռու։
Սնուցումը հիմնականում անձրևային է։ Գետավարարումը ամառային և աշնանային է։ Ջուրն օգտագործվում է ոռոգման համար։ Լաոսի հյուսիսում գետը համարվում է կարևոր տրանսպորտային զարկերակ։ 2011 թվականին մշակվեց ծրագիր, որի համաձայն գետի վրա կառուցվելու էին հիդրաէլեկրտակայանի յոթ կասկադ ։
Ֆլորա և ֆաունա
Գետում ապրում են 84 ձկնատեսակներ, որոնցից 29-ը հանդիպում են միայն այստեղ։ Գետը նաև կուղբերի, սողունների և գետային թռչունների պոպուլյացիոն խմբերի բնակավայր է։ Դրանց մի մասը գրանցված է Բնության պահպանության միջազգային միության Կարմիր գրքում։ Գետի ավազանի վրա է գտնվում Պուդենդին ազգային այգին (Phou Daen Din), որի տարածքում ապրում են փղեր, գիբոններ և կա շրջան, որ համարվել է առանցքային թռչունների տարածք ։ Մտավախություններ կան, որ ամբարտակների կառուցումից և ազգային այգու մի մասի ջրածածկ անելուց հետո, էկոհամակարգը չի կարողանա հարմարվել նոր պայմաններին, իսկ որոշ տեսակներ կարող են անհետանալ։
Զբոսաշրջություն
Գետը հոսում է բլուրների երկայնքով, որտեղ Հմոնգի, Յաոյի, Լուի և այլ տեղական ցեղերը ձեռքով բրինձ են մշակում տեռասով ։ Անաղարտ բնությունն ու աբորիգենների պարզունակ առօրյան գրավում են այստեղ զբոսաշրջիկներին։ Նրանց համար կան ռաֆթինգի տարբեր ուղիներ, այդ թվում` Պուդենդինի արգելոցի տարածքում Ու գետի երկայնքով շարժը ։
Գրականություն
Կատեգորիա:Գետեր այբբենական կարգով Կատեգորիա:Լաոսի գետեր
Ջրային արջ
Ջրային արջ (Tardigrada), միկրոսկոպիկ անողնաշարավորների տեսակ, մոտ է հոդվածոտանիներին։
Կենսաբանություն
Ջրային արջի մարմնի չափերը հասնում են 0.1-1.5 մմ-ի, կիսաթափանցիկ է, կազմված  չորս հատվածներից և գլխից։ Ունի 4 զույգ կարճ և հաստ ոտքեր, վերջում մեկ ճյուղավորված ճանկիկով (որոշ տեսակների մոտ ճանկիկները գրեթե առանձնացած են իրարից), ընդ որում վերջին զույգ ոտքերը թեքված են հետ։ Տեղաշարժվում են շատ դանդաղ մոտ 2-3 մմ րոպեում։ Բերանային օրգանը մի զույգ  «սվինադաշույն» է, որ ծառայում է ջրիմուռների և մամուռների  բջջային թաղանթը ծակելու համար, որոնցով սնվում են ջրային արջերը։ Ջրային արջերը ունեն մարսողական, արտազատման, նյարդային և սեռական համակարգեր, սակայն նրանց մոտ բացակայում է շնչառական և արյունատար համակարգերը։ Նրանք ունեն մաշկային շնչառություն, իսկ մարմնի խոռոչի հեղուկը կատարում է արյան դեր։ Ջրային արջերի համակարգային դասակարգումը միանշանակ չէ։ Կենսաբաններից շատերը նրանց դասում են իրական հոդվածոտանիների (Euarthropoda) դասին։ Բացի սրանից նրանք մոտ են նաև կամ կլոր որդերին  (Nematoda), կամ օղակավոր որդերին (Annelida):
Բազմացում
Ջրային արջերը երկսեռ են։ Արու ջրային արջերը չափերով ավելի փոքր են քան էգերը և հանդիպում են ավելի հազվադեպ, դրա համար էլ հնարավոր է կուսածնություն, այսինքն էգերի բազմացում առանց բեղմնավորման։ Բեղմնավորման ժամանակ էգերի մոտ հասունանում է 1-ից 30 ձու։ Բեղմնավորումը ներքին է կամ արտաքին, երբ արուն սերմադրում է ձվադրված ձվերը։ Տեսակներից մեկը ձվադրում է հողի, մամուռի կամ ջրի մեջ իսկ մյուսները մաշկափոխման ժամանակ թողած մորթու մեջ։ Զարգացումը ուղիղ է, փոքր ջրային արջերը մեծերից տարբերվում են միայն չափերով։
Կենսակերպ
Ներկա պահին հայտնի են ավելի քան 900 տեսակի ջրային արջեր։ Միկրոսկոպիկ չափերի և ոչ բարենպաստ պայմաններում ապրելու կարողության շնորհիվ նրանք տարածված են ամենուր, Հիմալայներից (մինչև 6000 մետր) մինչև ծովերի խորքը (4000 մետրից ավելի խոր)։ Ջրային արջեր հանդիպել են տաք աղբյուրներում, սառույցի տակ (օրինակ Շպիցբերգենում) և օվկիանոսի հատակին։ Նրանք տարածվում են պասիվ՝ քամու, ջրի և տարբեր կենդանիների միջոցով։ Բոլոր ջրային արջերը որոշ չափով համարվում են ջրային կենդանիներ։ Ծովի բնակիչները կազմում են մոտ 10 %, մյուսները հանդիպում են քաղցրահամ ջրամբարներում, իսկ մեծամասնությունը բնակվում է մամուռների և քարաքոսերի բարձիկներն, գետնի, ծառերի, լեռների և քարե պատերի վրա։ Ջրային արջերի քանակը մամուռների մեջ կարող է լինել շատ մեծ՝ 1 գրամ մամուռի մեջ հարյուրավոր, նույնիսկ հազարավոր։ Ջրային արջերը սնվում են այն բույսերի և ջրիմուռների հեղուկով որոնց վրա նրանք ապրում են։ Որոշ տեսակներ ուտում են մանր կենդանիների` անվաորդերի, կլոր որդերի և այլ ջրային արջերի։ Իրենց հերթին որս են  հանդիսանում տզերի և այլ միջատների համար։
Դիմացկունություն
Ջրային արջերը իրենց դիմացկունությամբ շատ գիտնականների ուշադրություն են գրավել։ Ոչ բարենպաստ պայմանների դեպքում նրանք տարիներով կարող են ընկնել անաբիոզի մեջ, իսկ բարենպաստ պայմանների դեպքում բավականին արագ կենդանանում են։ Ջրային արջերը հիմնականում գոյատևում են անհիդրոբիոզի, չորացման շնորհիվ։ Չորացման ժամանակ նրանք մարմնի մեջ են ձգում վերջույթները, փոքրանում են ծավալով և ընդունում են տակառիկի ձև։ Արտաքինից պատվում են մոմե շերտով, որն էլ կանխում է գոլորշիացումը։ Անաբիոզի ժամանակ նրանց մետաբոլիզմը (նյութափոխանակությունը) ընկնում է մինչև 0.01%, իսկ ջրի պարունակությունը նորմալից ունակ է հասնել մինչև 1%։
Անաբիոզի ժամանակ ջրային արջերը դիմանում են անհավանական դժվարությունների։
Գեների հորիզոնական փոխանցում
Ջրային արջի գենոմը համարվում է հարաբերականորեն մեծ, էվոլյուցիայի տոհմածառում իրենց զբաղեցրած դիրքի համեմատ, այն իր մեջ պարունակում է 215 մլն նուկլեոտիդ, որը մոտ 2 անգամ ավելի մեծ է քան կլոր որդերինը, որոնց գենոմը համարվում է տիպային փոքր անողնաշարավորների համար։
Հյուսիսային Կարոլինայի համալսարանի գիտնականների հետազոտությունների արդյունքում Չապել Հիլլեում (ԱՄՆ) հայտնաբերվել է, որ ԴՆԹ-ի 38 000 գեներից ավելի քան 6500 հատվածներ (մոտ 17 %) «փոխառնված » էին այլ օրգանիզմներից։ Նրանցից մեծ մասը ստացել են էքստրեմոֆիլ բակտերիայից, բայց բացի դրանից ջրային արջի գենոմի մեջ կա նաև բույսերի, սնկերի և արքեաների գեներ ։ Սակայն Մարկ Բլակստերի գլխավորությամբ Էդնիբուրգի համալսարանի գիտնականները հայտնաբերեցին, որ այլ գեների մասսայական փոխառնությունը, որ վերջերս իբրև հայտնաբերվել էր ջրային արջերի գենոմի մեջ, իրականում կարող է ԴՆԹ-ի աղտտոտվածություն լինի ուրիշի ԴՆԹ-ով, այս դեպքում՝ բակտերիալ ։ Մարկ Բլակստերի խմբի հոդվածը չի ընդունվել հրապարակման ոչ մի գրախոսական ամսագրում։
Ջրային արջերը կարող են տանել ջրազրկման էքստրեմալ ձևեր, երբ իրենց օրգանիզմում ջրի բաժինը ընկնում է նորմայից մինչև 1-2%։ Երբ վերջիններիս մարմինը չորանում է, Hypsibius dujardini-ի (ջրային արջերի տեսակ) ԴՆԹ-ն, ավելի շուտ բաժանվում է մեծ կտորների։ Երբ էքստրոմալ պայմանների ժամանակը ավարտվում է, նրանց մարմինը նորց լցվում է ջրով, և հատուկ սպիտակուցները «կարում» և վերականգնում են վնասված ԴՆԹ-ն։ Այդ պահին շնորհիվ լայնացած անցքերի, բջիջների մեջ կարող են ընկնել այլ ԴՆԹ-ի մասնիկներ, որնք «կարվում» են գենոմին և մնում են նրանց հետ, եթե նրանց հայտնվելը չի բերում ճակատագրական հետևանքների, ապա օգնում է ջրային արջերի գոյատևմանը։ Շնորհիվ դրա ջրային արջերի ԴՆԹ-ն վերածվել է մի շարք սեփական և օտար մասնիկներից բաղկացած  խճանկարի, այս կենդանիների էվոլյուցիայի 550 միլիոն տարիների ընթացքում։
Հաշվի առնելով այն, որ այս գենոմներից շատերը պատասխանատու են սթրեսի հակազդման, ԴՆԹ-ի վերանորոգման և մի շարք այլ տարբեր ծայրահեղ գործոնների հակազդման համար, լրիվ հնարավոր է որ այս կենդանիները տիեզերքում գոյատևելու ունակությունը ձեռք են բերել  շնորհիվ գեների փոխազդեցության ։
Դասակարգում
Ջրային արջերի մեծ մասը պատկանում են երկու դասի՝ Heterotardigrada և Eutardigrada: Երրորդը`Mesotardigrada, բաղկացած է միայն մեկ  ճապոնական տեսակից։
Ծանոթագրություններ
Կատեգորիա:Ջրային արջեր Կատեգորիա:Կենդանիների տիպեր
Հարրոդ-Դոմարի մոդել
Հարրոդ-Դոմարի մոդել, տնտեսական աճի քեյնսյան մոդել։ Այն օգտագործվում է տնտեսության զարգացման մեջ, որպեսզի բացահայտվի տնտեսական աճի տեմպերը խնայողության ու կապիտալի արտադրողականության տեսանկյունից։ Մոդելը իրարից անկախ մշակել են Ռոյ Հարրոդը 1939 և Եվսեյ Դոմարը 1946 թվականներին, սակայն նմանատիպ մոդել մշակել էր Գուստավ Կասսելը , դեռևս 1924 թվականին։ Հարրոդ-Դոմարի մոդելը նախորդի էկզոգեն աճի մոդելն է ։
Նեոդասական տնտեսագետները պնդում էին Հարրոդ-Դոմարի մոդելի թերությունները, հիմնականում լուծման անկայունությունը, սակայն 1950-ական թվականներին սկսվեց ակադեմիական երկխոսություն, որի միջոցով էլ ստեղծվեց Սոլոուի-Սվանի մոդելը ։
Մաթեմատիկական ֆորմալիզմ
Արտադրանքի տնտեսական աճի շեղումը․
4-րդ և 5-րդ ենթադրությունների հիման վրա կարող ենք որոշել կապիտալի աճի տեմպը
Գրականություն
Կատեգորիա:Տնտեսական մոդելներ Կատեգորիա:Տնտեսական աճ
Ֆենդիկ
Ֆենդիկ, գյուղ Արևմտյան Հայաստանում, Բիթլիսի վիլայեթի Սղերդի գավառում : Գտնվում էր գավառի հարավում, Սղերդ-Գզիրա ճանապարհի վրա, Սղերդ քաղաքից 45 կմ հարավ :
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
(2594) Ակամաս
Միջին հեռավորությունը Արեգակից կազմում է 5,071774 ա. մ., առավելագույնը մոտենում է 4,6454 ա. մ. հեռավորության վրա և հեռանում 5,4982 ա. մ. ։ Արեգակի շուրջ մեկ ամբողջական պտույտ է կատարում 4171,94 երկրային օրվա ընթացքում, իր ուղեծրով շարժվելով միջինում 0,086291 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,53° անկյուն։
Արտաքին հղումներ
Կատեգորիա:1978 թվականին հայտնաբերված աստղագիտական մարմիններ Կատեգորիա:Չառլզ Կովալի կողմից հայտնաբերված աստերոիդներ Կատեգորիա:Յուպիտերի տրոյացի աստերոիդներ
أخامس 2549
Բարսուկի (գյուղ, Սաֆոնովսկի շրջան)
Բարսուկի (Барсуки), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։
Աստերոիդների ցանկ (127801-127900)
Աստերոիդների ցանկ (127701-127800) * Աստերոիդների ցանկ * Աստերոիդների ցանկ (127901-128000)
Պետրովո-Կրասնոսելիե
Պետրովո-Կրասնոսելիե (Петрово-Красносілля), քաղաք Պետրովո-Կրասնոսելիեի Լուգանսկի մարզի Կրասնի Լուչի քաղաքային խորհուրդում։ Բնակավայրը նախկինում նաև անվանվել է Պետրովսկոե, Պետրովենկի, Պետրովսկոե։ Հիմնադրվել է 1895 թվականին։
Չճշտված տվյալներով Պետրովո-Կրասնոսելիե քաղաքում բնակվում էր 13 500 մարդ։ Բնակավայրը զբաղեցնում է 23,23 կմ² տարածք։ Բնակչության խտությունը կազմում էր 672,54 մարդ/կմ²։
Արտաքին հղումներ
Կատեգորիա:Ուկրաինայի քաղաքներ Կատեգորիա:1895 թվականին հիմնադրված բնակավայրեր
Բակիրովկա
Բակիրովկա (Бакирівка), գյուղ Ուկրաինայի Սումիի մարզի Ախտիրկայի շրջանում։
2001 թվականի տվյալներով Բակիրովկա գյուղում բնակվում էր 366 մարդ։
Արտաքին հղումներ
Կատեգորիա:Ուկրաինայի Սումիի մարզի Ախտիրկայի շրջանի բնակավայրեր Կատեգորիա:Ուկրաինայի գյուղեր
Նովա Աուրորա (Գոյաս)
Նովա Աուրորա (Գոյաս) (Nova Aurora), համայնք Բրազիլիայում՝ Գոյաս նահանգի կազմում։ Մունիցիպալիտետ, Գոյաս նահանգի հարավային մասում։ Մտնում է Կատալան գավառի կազմի մեջ։ Բնակչությունը կազմում է 1988 մարդ՝ 2006 թվականի տվյալներով։ Գրավում է 302 606 կմ2 տարածք։ Բնակչության խտությունը՝ 6,6 մարդ/կմ²։
Արտաքին հղումներ
Կատեգորիա:Բրազիլիայի բնակավայրեր Կատեգորիա:Գոյաս նահանգի բնակավայրեր
Ներսեհ Կամսարական
Ներսեհ Կամսարական, Հայոց իշխան 689-693 թվականներին՝ Կամսարականների տոհմից։
Եղել է Վահան Բ Կամսարականի որդին, ամուսնացել Շուշան իշխանուհու հետ։ Իշխանական կալվածքն է եղել Շիրակ գավառը։
Կամսարականների տոհմական կալվածքները և տիտղոսը ժառանգել է հորից։ Ունեցել է երկու որդի, հաջորդել է Հրահատ Կամսարականը։ Վերջինս վարկածներից մեկի համաձայն իր թոռն էր, մյուսի՝ որդին։ Հրահատի որդի Արտավազդը նույնպես եղել է Հայոց իշխան (726-732)։
Ստեղծել է Թալինի եկեղեցին։ Հովանավորել է հայ մտավորականներին (Գրիգոր Արշարունուն, Անանիա Շիրակացուն և այլոց)։ Նրա պատվերով հունարենից հայերեն է թարգմանվել Սոկրատեսի «Եկեղեցական պատմությունը»։
Ծանոթագրություններ
Կատեգորիա:Հայոց իշխաններ Կատեգորիա:Կամսարականներ
Վոռստիմյաե
Վոռստիմյաե (Vorstimäe), գյուղ Էստոնիայի Վիրումաա նահանգի Հաանյա շրջանում։
2011 թվականի տվյալներով գյուղում բնակվում էր 0 մարդ։
Արտաքին հղումներ
Կատեգորիա:Էստոնիայի Վիրումաա նահանգի Հաանյա շրջանի բնակավայրեր Կատեգորիա:Էստոնիայի գյուղեր
Մալայա Կամենկա (Օռլովսկի շրջան)
Մալայա Կամենկա (Малая Каменка), գյուղ Ռուսաստանի Ռոստովի մարզի Օռլովսկի շրջանում։ Մտնում է Կամեննո-Բալկովսկի գյուղական համայնքի կազմի մեջ։
Կատեգորիա:Ռոստովի մարզի Օռլովսկի շրջանի բնակավայրեր
Ծովահեններ: Անհաջողակների հրոսակախումբը
«Ծովահեններ․ Անհաջողակների հրոսակախումբը» (The Pirates! Band of Misfits), 3D անիմացիոն ֆիլմ`օգտագործած Sony Pictures Animation կազմակերպության և Աարդման անիմեյշն ( անգլ․՝ Aardman Animations)-ի տիկնիկային անիմացիաներ։ Մեծ Բրիտանիայում մուլտֆիլմը թողարկվել է 2012 թվականի մարտի 28-ին, Ռուսաստանում՝ ապրիլի 26-ին, 2012 թվականի ապրիլի 27-ին՝ Միացյալ Նահանգներում ։ Մուլտֆիլմի սյուժեն հիմնված է գրող Գիդեոնա Դեֆոյի «Ծովահեններ» գրքի մի քանի հատվածների վրա ։ Ֆիլմը հնչյունավորել են Հյու Գրանտը, Սալմա Հայեկը, Ջերեմի Փիվենը, Իմելդա Սթոնթոնը և Դևիդ Թենանտը։ Մեծ Բրիտանիայում Ֆիլմերը դասակարգելու բրիտանական խորհրդից (BBFC, անգլ․՝ British Board of Film Classification) ֆիլմը ստացել է U վարկանիշ՝ «լեզվի, բռնության, սպառնալիքների և առանձին ակնարկների շատ չափավոր մակարդակի համար» և PG՝ ԱՄՆ-ի Ամերիկյան կազմակերպության ասոցիացիայից (MPAA, անգլ․՝ Motion Picture Association of America)-ից՝ «չափավոր գործողությունների, կոպիտ հումորի և անհատական չարաշահման ​​օգտագործման համար»՝ որը այն դարձնում է Աարդման անիմեյշնի նման վարկանիշով երրորդ ֆիլմը։ 4-րդ տեղը զբաղեցնում է դրամարկղային տիկնիկային մուլտֆիլմերի ցանկում։
2011 թվականի օգոստոսի 14-ին Փիթեր Լորդը Թվիթթերում գրում է ծրագրի հնարավորությունների մասին ։
Սյուժե
Մուլտֆիլմի գործողությունները տեղի են ունեցել 1837 թվականին։ Գլխավոր հերոս ծովահեն նավապետը գլխավորում էր ընկերական, բայց անկազմակերպ ոչ պրոֆեսիոնալ ծովահենների ավազակախմբին, որոնք փորձում եին ձեռք բերել յոթ ծովերի փառքը։ Իր քաջությունն ապացուցելու համար նա հայտ է ներկայացնում «Տարվա ծովահեն» մրցույթին մասնակցելու համար, որտեղ սովորաբար հաղթում է ամենաշատ ռազմաավար բերող ծովահենը։
Գանձեր հետապնդելու նպատակով ծովահեն նավապետը և նրա անձնակազմն ընկնում են Չարլզ Դարվինի նավի հետևից։ Վերջինս նավապետին ասում է, որ նա կկարողանա արագ հարստանալ, եթե մասնակցի Լոնդոնի Թագավորական ակադեմիայում անցկացվող «Տարվա գիտնական» մրցույթին։ Բանն այն է, որ ծովահեն նավապետը ուներ մահացած համարվող դոդո թռչնի մի օրինակ, որը կարող էր սենսացիա առաջացնել գիտնականների շրջանակներում։
Լոնդոնում ծովահենները հենց Վիկտորիա թագուհուց ստանում են գլխավոր մրցականը, ով, ատում էր ծովահեններին, բայց ներում է ծովահեն նավապետին։ Հազվագյուտ դոդո թռչնի համար նա նրան առաջարկում է մեծ կարողություն, և մի փոքր տատանվելուց հետո ծովահեն նավապետը թիմից գաղտնի համաձայնում է թիմի սիրելիին փոխել հարստության հետ։
Թվում է, թե «Տարվա ծովահեն»-ի գլխավոր մրցանակը նրանց ձեռքերում է, բայց ճշմարտությունը բացահայտվում է այստեղ. քանի որ ծովահեն նավապետը ներում էր շնորհվել Վիկտորիա թագուհու կողմից, այլևս արժանի չէր ծովահեն կոչմանը։ Այժմ թիմը դոդո թռչնին պետք է փախցներ թագուհու ձեռքից (նա հազվագյուտ կենդանիների մսի սիրահար էր), վերականգներ ծովահենների կոչումը և ստանար ցանկալի ավարը։
Արտաքին հղումներ
Կատեգորիա:2012 մուլտֆիլմեր Կատեգորիա:Լիամետրաժ անիմացիոն ֆիլմեր Կատեգորիա:Համակարգչային անիմացիոն ֆիլմեր Կատեգորիա:IMAX ֆիլմեր Կատեգորիա:Ֆիլմեր, որոնց գործողությունները տեղի են ունենում Լոնդոնում Կատեգորիա:Ամերիկյան եռաչափ ֆիլմեր Կատեգորիա:Columbia Pictures ֆիլմեր Կատեգորիա:3D մուլտֆիլմեր Կատեգորիա:Բրիտանական ֆիլմեր Կատեգորիա:Ամերիկյան ֆենտեզի արկածային ֆիլմեր Կատեգորիա:Ամերիկյան էքշն արկածային ֆիլմեր Կատեգորիա:Ամերիկյան էքշն կինոկատակերգություններ Կատեգորիա:Ամերիկյան ֆիլմեր Կատեգորիա:Բրիտանական վեպերի էկրանավորումներ
Կոմավոժ (Յուրյախայի վտակ)
Կոմավոժ  (Комавож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Յուրյախա գետի աջ ափից 119 կմ հեռավորության վրա։ Գետի երկարությունը կազմում է 19 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա ։
Ծանոթագրություններ
Կատեգորիա:Ռուսաստանի գետեր Կատեգորիա:Կոմի Հանրապետության գետեր Կատեգորիա:Դվինսկո Պեչարսկի ավազանային շրջանի գետեր
Միրհավ (պատմվածք)
«Միրհավ», Ակսել Բակունցի պատմվածքներից, որ ընդգրկված է նրա ստեղծագործությունների «Մթնաձոր» ժողովածուի մեջ։ «Միրհավ» պատմվածքի հիման վրա 1975 թվականին նկարահանվել է «Այս կանաչ, կարմիր աշխարհը» ֆիլմը, որի սցենարի հեղինակն է Հրանտ Մաթևոսյանը։
Բնութագիր
Կյանքն իմաստավորող անանց գեղեցկության, ապրեցնող կարոտի մի նուրբ ու հուզիչ պատկեր է այս պատմվածքը։ Բակունցի ոճին շատ բնութագրական է վերհուշային պատումը, որը խոսքին հաղորդում է անմիջականություն, անկեղծություն, բնականություն, հուզականություն։ Վերհուշը, որն առկա է նաև «Խոնարհ աղջիկը» պատմվածքում, «Միրհավում» ևս շատ նպատակային կիրառություն ունի։ Ապրած կյանքի մի պահը, սիրո անկրկնելի մի բռնկումը իմաստավորել է Դիլանի ամբողջ կյանքը, հիմա, աշնան հաճելիորեն ջերմացնող արևի տակ, ծեր Դիլանի վերհուշը կարծես արթմնի երազ լինի, որը հոգու գաղտնիքների խոստովանություն է կյանքին հրաժեշտ տալուց առաջ։ Սա Բակունցի այն եզակի պատմվածքներից է, որի մեջ գեղեցկության հայտնագործությունը կատարվում է մթնաձորյան աշխարհում, այդ գեղեցկությունը դրսից եկած մարդու նկատածը չէ։
Սյուժե
Աշնան վերջին օրերին Դիլան դային սովորության համաձայն գնում է այգի՝ դուռ ու ցանկապատ ամրացնելու։ Աշնան արևի տակ նստած՝ Դիլան դային հիշում է իր երիտասարդ տարիները, առաջին սերը՝ Սոնային, որ թռավ միրհավի պես, «հետքից թողեց տխրություն և դառնաթախիծ հուշեր»։ Դարձյալ գրեթե բառեր չկան պատկերվող սիրո համար։ Կա միայն հաճելիորեն ջերմացնող տաք լռություն, որը, սակայն, հասկանալի լռություն է, քանի որ ինչպես Դիլանը, այնպես էլ Սոնան Մթնաձորի մարդիկ են` լռության օրենքով դաստիարակված, և անխոս հասկանում են իրար։
Նկարագրություն
Ամբողջ պատմվածքը հյուսված է ապրած կենսական վիճակների վերապրման ու կարոտի զգացողության մի այնպիսի ոճով, որը կենդանացնում է ծերացած մարմինն ու հոգին, նաև` ավելի տառապագին դարձնում սիրո վերհուշը, կյանքի հզոր սերը, այն ամենը, ինչի համար արժե ապրել այս աշխարհում, քանի որ այդ վերապրմանն ուղեկցում է կյանքին հրաժեշտ տալու, կորուստի գիտակցությունը։ Թե՛ տրամադրությամբ, թե՛ պատկերներով, թե՛ պատումի բնույթով ամբողջ պատմվածքը թողնում է ոգեղենացված բանաստեղծության տպավորություն։ Աշնան ջինջ ու պայծառ օրվա նկարագրությունը, աշնան արևի տակ հանգստացող ու հեռու սարերին նայող Դիլանի կերպարը, նրա վերհուշը, հնձանը, Սոնան, մանկության տարիների նորոգվող կանչերը, արյունոտ թևերով միրհավը, անտառապահն ու նրա մտրակի շառաչը այնքան նրբորեն են միաձուլված, պատկերների անցումներն ու դեպքերի շղթան այնքան հեռու են վիպական արձակի հետևողական պատմողականությունից, որ Բակունցն անառարկելիորեն հասնում է արձակի բանաստեղծականության գեղարվեստական նոր որակի։
Արտաքին հղումներ
Կատեգորիա:Պատմվածքներ Կատեգորիա:Ակսել Բակունցի ստեղծագործություններ
Վայի սյուր Էն (կանտոն)
Արտաքին հղումներ
Կատեգորիա:Ֆրանսիայի կանտոններ Կատեգորիա:Էնա դեպարտամենտի կանտոններ
Հիմենոպլաստիկա
Հիմենոպլաստիկա, վիրահատություն, որը կատարվում է պացիենտի ցանկությամբ՝ կուսաթաղանթի ամբողջականությունը վերականգնելու նպատակով (կրոնական, էթիկական, բարոյական և այլ մոտիվներով) ։
Վիրահատման մեթոդներ
Կուսաթաղանթի վերականգնման երկու տեսակ կա՝ կարճաժամկետ և երկարաժամկետ։ Կարճաժամկետը կատարվում է այն դեպքում, երբ պահանջվող արդյունքը առաջիկա 7-10 օրվա համար է։ Այս դեպքում կուսաթաղանթի հատվածները ուղղակի կարվում են իրար։ Վիրահատությունը կատարվում է ինչպես տեղային, այնպես էլ ընդհանուր անզգայացմամբ։ Որպես կանոն, ամբողջական բուժում չի կատարվում, ուստի արդյունքը կարճատև է։
Երկարաժամկետ հիմենոպլաստիկան ներառում է կուսաթաղանթի ամբողջականության վերականգնում՝ հեշտոցի մուտքի հյուսվածքների հաշվին։ Այս վիրահատությունը մեթոդի առումով ավելի բարդ է, սակայն երաշխավորում է կուսաթաղանթի ամբողջականության վերականգնում անսահմանափակ ժամկետով։ Սովորաբար կատարվում է ընդհանուր անզգայացմամբ։ Ցավազրկման նպատակով օգտագործվում է կարի ներծծվող նյութ (պոլիսորբ, վիկրիլ PDS II):
Ցուցումներ և հակացուցումներ
Այս վիրահատության միակ ցուցումը հենց պացիենտի ցանկությունն է։ Հակացուցումներ, հատկապես ընդհանուր անզգայացմամբ վիրահատության համար, կարող են լինել տարբեր օրգանների ընդհանուր լուրջ հիվանդություններ, արյան մակարդման խանգարումներ, հոգեկան հիվանդություններ։
Վիրահատության առանձնահատկություններ
Հիմենոպլաստիկան կատարվում է հաջորդ դաշտանից ոչ ուշ, քան 4-5 օր առաջ ։ Վիրահատությունը կարող է իրականացվել տեղային կամ ընդհանուր անզգայացմամբ։ Ընդհանուր անզգայացումն իրականացվում է դատարկ ստամոքսի վրա։ Վիրահատությունից հետո, կախված անզգայացման տեսակից, կլինիկայի բաժանմունքում 1-3 ժամ մնալը ցանկալի է։
Հասանելիություն և օրինականություն
Կուսաթաղանթի վերականգնման որոշ վիրահատություններ օրինական են որոշ երկրներում, մինչդեռ այլ երկրներում արգելվում է կուսաթաղանթի բոլոր տեսակի վիրահատությունները ։
Վիրահատությունը տարածված է Միջին Արևելքի երկրներում, մասնավորապես՝ Իրանում, որտեղ կանայք կուսությունը պահում են մինչև հարսանեկան գիշեր։ Մեծ Այաթոլլահ Սայիդ Սադեկ Ռոհանին լույս է ընծայել Ֆաթվան, որը թույլատրում է հիմենոպլաստիկա կատարել և վիրահատությունից հետո կնոջը կույս է համարում ։
Ծանոթագրություններ
Կատեգորիա:Սեքսոլոգիա
Կուպան
Կուպան (Купань), գյուղ Ռուսաստանի Յարոսլավլի մարզի Պերեսլավսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Յարոսլավլի մարզի Պերեսլավսկի շրջանի բնակավայրեր
Բշտիկապտուղ
Բշտիկապտուղ, հայտնի է բշտիկապտուղի մոտ 10 տեսակ՝ տարածված Հյուսիսային Ամերիկայում և Արևելյան Ասիայում։
Մանիչ (Օռլովսկի շրջան)
Մանիչ (Маныч), ավան Ռուսաստանի Ռոստովի մարզի Օռլովսկի շրջանում։ Մտնում է Վոլոչաևսկի գյուղական համայնքի կազմի մեջ։
Բշտիկապտուղ
Կենսաբանական նկարագիր
Հայաստանում բնականորեն չի աճում, սակայն մշակության պայմաններում աճեցվում է բռնչիատերև բշտիկապտուղը (P.opulifolia (L.)), որը հայտնի է որպես տերևաթափ թուփ՝ մինչև 2-3 մ բարձրությամբ։ Տերևները 3-5 բլթականի են։ Ծաղիկները սպիտակ են կամ վարդագույն։ Ծաղկում է մայիսին, պտուղները հասունանում են սեպտեմբեր - հոկտեմբեր ամիսներին։ Բնականորեն տարածված է Հյուսիսային Ամերիկայում։ Հողի նկատմամբ քիչ պահանջկոտ է, չորադիմացկուն և երատադիմացկուն է, լուսասեր։ Կիսանապատային գոտու խիստ ցամաքային կլիմայի պայմաններում լավ է դիմանում, պիտանի է այդ գոտու բնակավայրերի կանաչապատման մեջ օգտագործելու համար։
Մանիչ (Օռլովսկի շրջան)
Կատեգորիա:Ռոստովի մարզի Օռլովսկի շրջանի բնակավայրեր Կատեգորիա:Ռուսաստանի ավաններ
Բշտիկապտուղ
Գրականություն
Կատեգորիա:Բշտիկապտուղ
Ամանորյա կորպորատիվ
Ամանորյա կորպորատիվ (Office Christmas Party), ռեժիսորներ Ջոշ Գորդոնի և Ուիլ Սփեքի ամանորյա կատակերգական ֆիլմը։ Ֆիլմի պրեմիերան Ռուսաստանում կայացել է 2016 թվականի դեկտեմբերի 8-ին ։
Սյուժե
Քերոլը և Քլեյն իրենց հոր մահից հետո դառնում են խոշոր կորպորացիայի ղեկավար։ Քերոլը դժգոհ է ընկերության գործերից և արդեն տարբեր նահանգներում փակել է մի քանի մասնաճյուղեր։ Հերթը հասնում է այն մասնաճյուղին, որը ղեկավարում էր իր եղբայրը։ Որքան էլ զարմանալի է, նրան կարող է փրկել միայն ամանորյա մեծ կորպորատիվը, որն ի վերջո դուրս է գալիս վերահսկողությունից։
Արտաքին հղումներ
Կատեգորիա:2016 ֆիլմեր Կատեգորիա:Ամերիկյան կինոկատակերգություններ Կատեգորիա:Սուրբծննդյան ֆիլմեր Կատեգորիա:Paramount Pictures ֆիլմեր Կատեգորիա:Ատլանտայում նկարահանված ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր, որոնց գործողությունները տեղի են ունենում Չիկագոյում
Ագրակ (Բալուի գավառ)
Ագրակ, գյուղ Արևմտյան Հայաստանում, Դիարբեքիրի վիլայեթի Բալուի գավառակում։
Գյուղի մոտ կան կավի և արծաթի հանքեր։
Գյուղը թուրքերի ձեռքով ավերվել է Առաջին համաշխարհային պատերազմի տարիներին ։
Ծանոթագրություններ
Կատեգորիա:Արևմտյան Հայաստանի գյուղեր
Բարսուկի (գյուղ, Վյազեմսկի շրջան)
Բարսուկի (Барсуки), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։
Երրորդ կողմի վճարում
Երրորդ կողմի վճարում, վճարման ձև, որտեղ միջնորդը զբաղվում է գնորդի և վաճառողի միջև հաշիվ-ապրանքագրերով և վճարումներով։
Հեռահաղորդակցություն
Հեռահաղորդակցության մեջ այն կարող է վերաբերել օպերատորի կողմից աջակցվող հեռախոսազանգին, որը սովորաբար զուգակցվում է կենդանի կամ ավտոմատացված հեռախոսային օպերատորի աջակցությամբ։
Այն կարող է վերաբերել նաև ծառայությանը, որը թույլ է տալիս սպառող ներին գնումներ կատարել լիազորված առևտրականների, ծառայություններ մատուցողների և հեռահաղորդակցական ընկերությունների միջոցով և գանձել ուղղակիորեն իրենց տեղական հեռախոսի հաշվին՝ որպես այլընտրանքային վճարման տարբերակ ։
Տրանսպորտ
Տրանսպորտում երրորդ կողմի վճարումը տրանսպորտային ծախսերի փոխանցումն է այլ անձի, բացի առաքողից կամ ստացողից։
Խճողվածություն
Խցանումը տեղի է ունենում, երբ երրորդ կողմի հաշիվները կատարվում են հեռախոսներով՝ առանց վճարվող անձի համաձայնության։
Ծանոթագրություններ
Կատեգորիա:Վճարումներ
Կամերուն
Կամերուն (Rio dos Camarões, խեցգետինների գետ), պետություն Կենտրոնական Աֆրիկայում։ Արևմուտքից ողողվում է Ատլանտյան օվկիանոսի Բիաֆրա ծոցի ջրերով։ Երկրի մակերևույթն զբաղեցնում են սարավանդները, կենտրոնում Ադամավա բարձրավանդակն է (առավելագույն բարձրությունը՝ 2740 մ՝ Բամբուտոս լեռ)։ Ծովափնյա գոտին հարթավայրային է, ավազային կամ ճահճապատ։ Ծովափնյա դաշտավայրում մեկուսի բարձրանում է Կամերուն հրաբխային լեռնազանգվածը (4070 մ)։
Անվանում
1472 թվականին Վուրիի գետաբերանում ափ իջած պորտուգալացի նավաստիները գետում հայտնաբերելով մեծ քանակությամբ կարիտոսներ, այն անվանեցին Rios dos Camaroos՝ «Կարիտոսների գետ»։
Ընդերք
Կան երկաթի, ոսկու, բոքսիտների, գազի հանքավայրեր։
Կենդանական աշխարհ և կլիմա
Կլիման հարավում հասարակածային է, մշտապես խոնավ, մնացած մասերում՝ հասարակածային մուսսոնային։ Գետային ցանցը խիտ է, գետերը ջրառատ են, սահանքավոր, հարուստ՝ ջրաէներգետիկ պաշարներով։ Խոշոր գետերն են Մանագան, Նիոնգը, Նտեմը։ Կամերունում է գտնվում Չադ լճի հարավային ափը։ Տարածված են մշտադալար անտառներն ու սավաննաները։ Կենդանական աշխարհը հարուստ է և բազմազան։
Բնակչության կազմ
Երկրի բնակչության մեծ մասը պատկանում է բանտու և հաուսա լեզվաընտանիքներին։
Տնտեսություն
Կամերունի տնտեսության հիմքը գյուղատնտեսությունն է։ Մշակում են կակաո, սուրճ, ադամաթուզ, կաուչուկատուներ։ Զբաղվում են նաև ձկնորսությամբ։ Ունի թույլ զարգացած լեռնահանքային արդյունաբերություն (արդյունահանում են ոսկի, կապար, շինանյութեր)։ Զարգացած է անտառարդյունաբերությունը։ Համաշխարհային շուկայում արևադարձային ազոբե թանկարժեք բնափայտի արտահանման մենաշնորհը պատկանում է Կամերունին։ Կան նաև գյուղատնտեսական հումքի վերամշակման ձեռնարկություններ։
Բնակվում են ավանդական աֆրիկյան խրճիթներում (փայտե հիմնակմախքով, ծղոտե կոնաձև ծածկով) և յուրօրինակ, ամբողջապես կավաշեն կոնաձև տներում։ Կամերունում տարածված է փայտի փորագրությունը։ Կենցաղային իրերը զարդարված են մարդկանց, կենդանիների և թռչունների պատկերներով։ Փայտից քանդակում են պաշտամունքային արձաններ, ներկում վառ գույներով, զարդարում խեցիներով և ուլունքներով։
Աղբյուրներ
Կատեգորիա:Կամերուն Կատեգորիա:ՄԱԿ-ի անդամ երկրներ Կատեգորիա:Աֆրիկյան միության անդամ երկրներ Կատեգորիա:Ֆրանսախոս երկրներ Կատեգորիա:Անգլիախոս երկրներ և տարածքներ Կատեգորիա:Ֆրանկոֆոնիայի միջազգային կազմակերպության անդամ երկրներ
Բորիս Լավրենկո
Բորիս Միխայլովիչ Լավրենկո (Лавренко Борис Михайлович, ), նկարիչ, մանկավարժ, Ռուսաստանի ժողովրդական նկարիչ, Սանկտ Պետերբուրգի նկարիչների միության անդամ (մինչև 1992 թվականը՝ ՌԽՖՍՀ նկարիչների միության Լենինգրադի կազմակերպության), դիմանկարիչ, ժանրային գեղանկարիչ։